Lieksan Urheilijat

Lieksan Urheilijat (LU) on 13.2.1928 perustettu Pielisjärven kunnassa ja Lieksan kauppalassa ja nyttemmin Lieksan kaupungissa toimiva urheiluseura, jolla on nykyisin toimintaa yleisurheilussa, pesäpallossa ja lentopallossa.

Useita muitakin lajeja on LU:n ohjelmassa ollut. Jalkapallo ja jääpallo kuuluivat seuran lajivalikoimaan aina siihen saakka, kunnes paikkakunnalle perustettiin palloilun erikoisseura Lieksan Hurtat vuonna 1948. LU oli Suomen Palloliiton Joensuun piirin yksi neljästä perustajajäsenestä. Pesäpallo palautui Hurtilta Urheilijoille 1950-luvun lopulla ja seura nousi aina Suomensarjaan kaudella 1960.

Seuraa edustanut uimari Anne Lackman osallistui Barcelonan olympiakisoihin.. Kevääseen 1994 saakka uimarit edustivat vielä LU:ta, mutta siirtyivät sitten Lieksan Loiskeen uimareiksi.

Lähteet
 Seuran sivut

Viitteet

Suomalaiset urheilun yleisseurat
Lieksalaiset urheiluseurat
Entiset suomalaiset jalkapalloseurat
Entiset suomalaiset jääpalloseurat
Pesäpalloseurat
Vuonna 1928 perustetut urheiluseurat